etadvaí devā abibhayuryadvaí na imámiha rákṣāṃsi nāṣṭrā ná hanyuríti tásmā etām púram páryaśrayaṃstáthaivā̀smā ayámetām púram páriśrayatyábhryā vájro vā ábhrirvájramevā̀smā etádabhigoptā́raṃ karoti sarvátaḥ párilikhati sarváta evāsmā etaṃ vájramabhigoptā́raṃ karoti triṣkŕ̥tvaḥ párilikhati trivŕ̥tamevā̀smā etaṃ vájramabhigoptā́raṃ karoti